|  |  |  |  |  |  |
| --- | --- | --- | --- | --- | --- |
| **Analiza**  **impactului de reglementare** | | | | | |
| **Titlul analizei impactului** (poate conține titlul propunerii de act normativ): | Analiza impactului de reglementare (AIR) efectuată asupra proiectului de ordin întru stabilirea limitelor de reziduuri, deșeuri și perisabilitate naturală pentru produsele din alcool etilic de la pozițiile tarifare 2207 și 2208 | | | | |
| **Data:** |  | | | | |
| **Autoritatea administrației publice (autor):** | Ministerul Agriculturii și Industriei Alimentare | | | | |
| **Subdiviziunea:** | Serviciul politici în sectorul vitivinicol și al băuturilor alcoolice | | | | |
| **Persoana responsabilă și datele de contact:** | Doina Danilov  [doina.danilov@maia.gov.md](mailto:doina.danilov@maia.gov.md)  tel: 022 204 533 | | | | |
| **Compartimentele analizei impactului** | | | | | |
| **1. Definirea problemei** | | | | | |
| a) Determinați clar și concis problema și/sau problemele care urmează să fie soluționate | | | | |  |
| Incertitudine referitor la limitele deducerii reziduurilor, deșeurilor și perisabilității naturale pentru produsele din alcool etilic de la pozițiile tarifare 2207 și 2208. | | | | | |
| b) Descrieți problema, persoanele/entitățile afectate și cele care contribuie la apariția problemei, cu justificarea necesității schimbării situației curente și viitoare, în baza dovezilor și datelor colectate și examinate | | | | |  |
| Alcoolul etilic și băuturile alcoolice de la pozițiile tarifare 2207 (alcool etilic nedenaturat, cu titru alcoolic volumic de minimum 80% vol) și 2208 (alcool etilic nedenaturat, cu titru alcoolic volumic sub 80% vol.; distilate, rachiuri, lichioruri şi alte băuturi spirtoase) sunt de o importanță definitorie în sectorul băuturilor alcoolice si necesită o monitorizare amplă a calității cât și cantității produselor fabricate și comercializate.  În procesele de producere și manipulare a băuturilor alcoolice se obțin deșeuri, reziduuri și perisabilități naturale (în continuare - pierderi) care influențează venitul și costul producției finite. Pierderile sunt inevitabile, înregistrate la toate etapele circuitului produselor. Acestea sunt luate în considerație în procesul de calcul al impozitelor.  La momentul actual sunt dificultăți de monitorizarea și definire a limitelor de reziduuri, deșeuri și perisabilitate naturală (în continuare - limite) care ar asigura un nivel de transparență și comparabilitate a pierderilor din sectorul dat. Întreprinderile producătoare, depozite sau rețele comerciale, ce produc, depozitează sau comercializează alcool etilic și băuturi alcoolice de la pozițiile tarifare 2207 și 2208 sunt obligate să stabilească limite de pierderi care vor fi utilizate în scopuri fiscale. Dificultatea stabilirii limitelor autonom și clarificarea corectitudinii de stabilire (în baza căror acte normative, studii sau proceduri au fost stabilite limitele) a dus la incapacitatea și imposibilitatea de justificare a pierderilor în fața autorităților de supraveghere și control.  Monitorizarea riscurilor de pierderi și încadrarea acestora în anumite limite, în procesul de producere, depozitare și comercializare, este un factor important în dezvoltarea întreprinderilor și afacerilor prin optimizarea proceselor și depistarea punctelor critice. | | | | | |
| c) Expuneți clar cauzele care au dus la apariția problemei | | | | |  |
| În contextul social economic actual, pierderile tehnologice cât și cele din urma proceselor de manipulare au un efect pronunțat asupra activității agenților economici. Luând în considerație că pe parcursul ultimilor ani au fost înregistrate majorări a prețurilor la materialele auxiliare, resurse energetice și un dezechilibru evident în managementul resurselor și vânzărilor cât și a modului de funcționare a întreprinderilor toate acestea au avut impact asupra volumului de pierderi de alcool etilic și băuturi alcoolice de la pozițiile tarifare 2207 și 2208.  Drept urmare a apărut nevoia de monitorizare adecvată a cantității băuturilor de la pozițiile tarifare 2207 și 2208 și de integrare a unui sistem de monitorizare și verificare funcțională cu rezultate eficiente, bazat pe date. | | | | | |
| d) Descrieți cum a evoluat problema și cum va evolua fără o intervenție | | | | |  |
| Reieșind din importanța de monitorizare cantitativă a produselor de la pozițiile tarifare 2207 și 2208, în timp sa concluzionat că, nu toți agenții economici ce desfășoară activități în domeniul fabricării și circulației alcoolului etilic și a producției alcoolice monitorizează într-un mod adecvat pierderile din timpul procesului de producere și sau manipulare. Volumul pierderilor are un impact important în activitatea întreprinderilor, atât din perspectiva producției și a calității acesteia, cât și prin perspectivă fiscală. Aceasta a fost demonstrat și în urma verificărilor de către organele abilitate cu funcție de supraveghere și control. În procesul verificărilor au apărut neclarități referitoare la calitatea produselor utilizate în timpul proceselor tehnologice cât și calitatea materialelor auxiliare, care au influențat direct limitele pierderilor în anumite procese de producere sau manipulare. Pe parcursul timpului reieșind din acest fapt, agenții economici se vor confrunta în continuare cu aceleași neclarități și incertitudini referitor la limitele deducerii reziduurilor, deșeurilor și perisabilității naturale pentru produsele din alcool etilic de la pozițiile tarifare 2207 și 2208 și vor continua să utilizeze materiale auxiliare de calitate joasă. | | | | | |
| e) Descrieți cadrul juridic actual aplicabil raporturilor analizate și identificați carențele prevederilor normative în vigoare, identificați documentele de politici și reglementările existente care condiționează intervenția statului | | | | |  |
| Proiectul Ordinului a fost elaborat în vederea executării prevederilor art. 24 alin. (13) din Codul fiscal unde se indică necesitatea stabilirii limitelor de pierderi de către Ministerul Agriculturii și Industriei Alimentare.  Limitele ce urmează a fi stabilite de către Ministerul Agriculturii și Industriei Alimentare servesc un suport legal pentru agenții economici ce desfășoară activități în domeniul fabricării și circulației alcoolului etilic și a producției alcoolice. | | | | | |
| **2. Stabilirea obiectivelor** | | | | | |
| a) Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist) | | | | |  |
| * Mărirea nivelului de transparență în procesul de monitorizare a cantității de produs de la pozițiile tarifare 2207 și 2208; * Reducerea cantității pierderilor în procesele de producere și manipulare a produselor de la pozițiile tarifare 2207 și 2208; * Deducerea limitelor pierderilor specifice domeniului; | | | | | |
| **3. Identificarea opțiunilor** | | | | | |
| a) Expuneți succint opțiunea „a nu face nimic”, care presupune lipsa de intervenție | | | | |  |
| Orice întreprindere trebuie să ia măsuri pentru a ține sub control și a reduce cantitatea de pierderi. Procesele care pot micșora pierderile trebuie dezvoltate și implementate.  Lipsa monitorizării în mod constant a volumului de deșeuri, reziduuri și perisabilitate naturală va permite utilizarea materialelor de calitate joasă, micșorarea eficienței proceselor tehnologice și modului de manipulare a alcoolului etilic și băuturilor alcoolice de la pozițiile tarifare 2207 și 2208 și va duce la creșterea pierderilor. | | | | | |
| b) Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea novațiilor și întregului spectru de soluții/drepturi/obligații ce se doresc să fie aprobate | | | | |  |
| Proiectul de ordin cu privire la stabilirea limitelor reziduurilor, deșeurilor și perisabilității naturale pentru produsele din alcool etilic de la pozițiile tarifare 2207 și 2208 va aproba limitele maxime admise a pierderilor pentru o serie de procese de manipulare a alcoolului etilic și băuturilor alcoolice. Aceasta va permite agenților economici care desfășoară activități în domeniul fabricării și circulației alcoolului etilic și a producției alcoolice de a stabili limitele proprii (ce nu depășesc limitele stabilite de Ministerul Agriculturii și Industriei Alimentare) sau de a prelua limitele stabilite de Ministerul Agriculturii și Industriei Alimentare în scopuri fiscale. | | | | | |
| c) Expuneți opțiunile alternative analizate sau explicați motivul de ce acestea nu au fost luate în considerare | | | | |  |
| Opinii alternative nu au fost identificate. | | | | | |
| **4. Analiza impacturilor opțiunilor** | | | | | |
| a) Expuneți efectele negative și pozitive ale stării actuale și evoluția acestora în viitor, care vor sta la baza calculării impacturilor opțiunii recomandate | | | | |  |
| Efectele negative ale stării actuale sunt:   * Influența pierderilor din procesul de producere și sau manipulare a alcoolului etilic și băuturilor alcoolice de la pozițiile tarifare 2207 și 2208 asupra activității agenților economici; * Monitorizarea parțială a deșeurilor, reziduurilor și perisabilități naturale a alcoolului etilic și băuturilor alcoolice de la pozițiile tarifare 2207 și 2208; * Riscul apariției unor neclarități în timpul verificărilor de către organele abilitate cu funcție de control, referitor la limitele stabilite autonom ce ar putea fi considerate nevalide;   Efecte pozitive ale stării actuale:   * Stabilirea de către agenții economici a propriilor limite și posibilitatea de ajustare a acestora în modul dorit; | | | | | |
| b1) Pentru opțiunea recomandată, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea | | | | |  |
| Pentru opțiunea propusă/recomandată, au fost identificate următoarele impacturi:  **Economic**  *competitivitatea afacerilor:*   * micșorarea pierderilor prin optimizarea proceselor industriale și de manipulare.   **De mediu**  *producerea și reciclarea deșeurilor:*   * Gestionarea reziduurilor, deșeurilor și perisabilității naturale rezultate în urma proceselor industriale și de manipulare   *consumul și producția durabilă:*   * Creșterea economică a proceselor fără mărirea impactului negativ asupra mediului | | | | | |
| b2) Pentru opțiunile alternative analizate, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea | | | | |  |
| - | | | | | |
| c) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta | | | | |  |
| Nu au fost identificate riscuri care pot duce la eșecul intervenției propuse. | | | | | |
| d) Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sunt propuse măsuri de diminuare a acestor impacturi | | | | |  |
| Prezentul ordin este menit să contribuie la funcționarea eficientă și rentabilă a pieței de capital. Pentru aplicarea prevederilor propuse, producătorii nu vor fi nevoiți să facă investiții suplimentare. | | | | | |
| **Concluzie**  e) Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați | | | | |  |
| Principalul obiectiv al statului este de a monitoriza și la necesitate de a încuraja agenții economici din sector să micșoreze pierderile rezultate în urma proceselor tehnologice și de manipulare a alcoolului etilic și producției alcoolice de la pozițiile tarifare 2207 și 2208.  Având în vedere că, opțiunea recomandată nu va impune costuri esențiale, considerăm necesar de a promova intenția propusă prin posibilitatea promovării actului normativ ce va crea condiții clare agenților economici din domeniu. | | | | | |
| **5. Implementarea și monitorizarea** | | | | | |
| a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sunt necesare | | | | |  |
| Implementarea proiectului de ordin cu privire la stabilirea limitelor reziduurilor, deșeurilor și perisabilității naturale pentru produsele din alcool etilic de la pozițiile tarifare 2207 și 2208 este menit să fie utilizat de către toți agenții economici ce produc și/sau comercializează aceste băuturi pe piața Republicii Moldova  Pentru implementarea acestui proiect nu vor fi necesare resurse financiare și nici schimbări instituționale.  Responsabil de implementarea proiectului este Agenția Națională pentru siguranța alimentelor.  Odată cu aprobarea proiectului, Ministerul va publica un comunicat pe pagina web a Ministerului, cât și va aduce la cunoștința agenților economici interesați informație despre actul aprobat.  Actul normativ va fi publicat în Monitorul Oficial al Republicii Moldova, atât în limba română, cât și tradus în limba rusă. | | | | | |
| b) Indicați clar indicatorii de performanță în baza cărora se va efectua monitorizarea | | | | |  |
| Prin stabilirea și ajustarea periodică a limitelor se va ține sub control cantitatea reziduurilor, deșeurilor și perisabilității naturale a alcoolului etilic și băuturilor alcoolice de la pozițiile tarifare 2207 și 2208  Agenția Națională pentru Siguranța Alimentelor, fiind autoritatea de control în domeniul dat, va efectua monitorizarea agenților economici întru constatarea corectitudinii încadrării activităților de manipulare a produselor de la pozițiile tarifare 2207 și 2208 în limitele stabilite. | | | | | |
| c) Identificați peste cât timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată și evaluată opțiunea | | | | |  |
| Odată cu intrarea în vigoare a prevederilor prezentului proiect de ordin, impactul se va resimți imediat. Ca factori de performanță, se va remarca creșterea transparenței în procesele de producere și manipulare a produselor de la pozițiile tarifare 2207 și 2208.  Menționăm că, stabilirea limitelor în cauză este indicată ca cerință obligatorie conform Codului fiscal art. 24 alin. (13). | | | | | |
| **6. Consultarea** | | | | | |
| a) Identificați principalele părți (grupuri) interesate în intervenția propusă | | | | |  |
| Principalele părți interesate în promovarea prezentului proiect pot fi:   * agenții economici   Agenții economici care desfășoară activități în domeniul fabricării și circulației alcoolului etilic și a producției alcoolice, vor avea posibilitatea de a utiliza limitele stabilite de Ministerul Agriculturii și Industriei Alimentare, în scopuri fiscale.   * autoritățile statului   Autoritățile statului vor utiliza limitele stabilite în monitorizarea cantității de alcool etilic și băuturi alcoolice de la pozițiile tarifare 2207 și 2208.   * organismele de evaluare   În procesul controalelor organismele de evaluare vor verifica apartenența limitelor stabilite de agenții economici din domeniu la cele aprobate de Ministerul Agriculturii și Industriei Alimentare | | | | | |
| b) Explicați succint cum (prin ce metode) s-a asigurat consultarea adecvată a părților | | | | |  |
| Inițial pentru ajustarea limitelor stabilite proiectul de ordin a fost consultat cu Institutul Științifico-Practic de Horticultură și Tehnologii Alimentare.  Între timp au fost anchetați agenții economici din domeniu cu scopul de a strânge date statistice referitoare la limitele stabilite autonom de fiecare agent economic.  În urma analizei informațiilor obținute de la agenții economici și Institutul Științifico-Practic de Horticultură și Tehnologii Alimentare fost elaborat proiectul de ordin întru stabilirea limitelor de reziduuri, deșeuri și perisabilitate naturală pentru produsele din alcool etilic de la pozițiile tarifare 2207 și 2208. Proiectul de ordin a fost ulterior consultat cu toți agenții economici (producători) din domeniu.  Prezentul act de Analiză a impactului de reglementare, a fost plasat pentru comentarii și propuneri, pe pagina [www.particip.gov.md](http://www.particip.gov.md/) odată cu transmiterea spre examinare la Grupul de lucru al Comisiei de stat pentru reglementarea activității de întreprinzător.  In urma solicitări Grupului de lucru au fost luate în considerare recomandările și realizate modificări necesare.  În vederea efectuării consultării publice, anunțul cu Analiza impactului de reglementare (modificată) privind inițierea proiectului propus a fost plasat pe pagina [www.particip.gov.md](http://www.particip.gov.md/), la data de 12.04.2023 (https://particip.gov.md/ro/document/stages/analiza-impactului-de-reglementare-modificata-efectuata-asupra-proiectului-de-ordin-cu-privire-la-stabilirea-limitelor-reziduurilor-deseurilor-si-perisabilitatii-naturale-pentru-produsele-de-la-pozitiile-tarifare-2207-si-2208/10335), fiind acordat termenul până la data de 28.04.2023 pentru comentarii și propuneri.  În urma avizării de către Grupul de lucru al Comisiei de stat pentru reglementarea activității de întreprinzător a prezentei analize, materialele aferente vor fi transmise Cancelariei de Stat și urmează a fi prezentate spre avizare la următoare instituții:  Centrul Național Anticorupție.  Ministerul Justiției.  Ministerul Economiei  Ministerul Finanțelor  Agenția Națională pentru Siguranța Alimentelor  Comentariile, obiecțiile și propunerile părților consultate, inclusiv ale operatorilor cu activități în domeniile reglementate vor fi analizate și luate în considerație la îmbunătățirea proiectului propus. | | | | | |
| a c) Expuneți succint poziția fiecărei entități consultate față de documentul de analiză a impactului și/sau intervenția propusă (se expune poziția a cel puțin unui exponent din fiecare grup de interese identificat) | | | | |  |
| Rubrica dată urmează a fi completată după procedura de consultare și avizare. | | | | | |
| **Anexă**  **Tabel pentru identificarea impacturilor** | | | | | |
| **Categorii de impact** | | **Punctaj atribuit** | | | |
|  | | *Opțiunea*  *propusă* | *Opțiunea alterativă 1* | *Opțiunea alterativă 2* | |
| **Economic** | | | | | |
| costurile desfășurării afacerilor | | 0 |  |  | |
| povara administrativă | | 0 |  |  | |
| fluxurile comerciale și investiționale | | 0 |  |  | |
| competitivitatea afacerilor | | +1 |  |  | |
| activitatea diferitor categorii de întreprinderi mici și mijlocii | | 0 |  |  | |
| concurența pe piață | | 0 |  |  | |
| activitatea de inovare și cercetare | | 0 |  |  | |
| veniturile și cheltuielile publice | | 0 |  |  | |
| cadrul instituțional al autorităților publice | | 0 |  |  | |
| alegerea, calitatea și prețurile pentru consumatori | | 0 |  |  | |
| bunăstarea gospodăriilor casnice și a cetățenilor | | 0 |  |  | |
| situația social-economică în anumite regiuni | | 0 |  |  | |
| situația macroeconomică | | 0 |  |  | |
| alte aspecte economice | | 0 |  |  | |
| **Social** | | | | | |
| gradul de ocupare a forței de muncă | | 0 |  |  | |
| nivelul de salarizare | | 0 |  |  | |
| condițiile și organizarea muncii | | 0 |  |  | |
| sănătatea și securitatea muncii | | 0 |  |  | |
| formarea profesională | | 0 |  |  | |
| inegalitatea și distribuția veniturilor | | 0 |  |  | |
| nivelul veniturilor populației | | 0 |  |  | |
| nivelul sărăciei | | 0 |  |  | |
| accesul la bunuri și servicii de bază, în special pentru persoanele social-vulnerabile | | 0 |  |  | |
| diversitatea culturală și lingvistică | | 0 |  |  | |
| partidele politice și organizațiile civice | | 0 |  |  | |
| sănătatea publică, inclusiv mortalitatea și morbiditatea | | 0 |  |  | |
| modul sănătos de viață al populației | | 0 |  |  | |
| nivelul criminalității și securității publice | | 0 |  |  | |
| accesul și calitatea serviciilor de protecție socială | | 0 |  |  | |
| accesul și calitatea serviciilor educaționale | | 0 |  |  | |
| accesul și calitatea serviciilor medicale | | 0 |  |  | |
| accesul și calitatea serviciilor publice administrative | | 0 |  |  | |
| nivelul și calitatea educației populației | | 0 |  |  | |
| conservarea patrimoniului cultural | | 0 |  |  | |
| accesul populației la resurse culturale și participarea în manifestații culturale | | 0 |  |  | |
| accesul și participarea populației în activități sportive | | 0 |  |  | |
| discriminarea | | 0 |  |  | |
| alte aspecte sociale | | 0 |  |  | |
| **De mediu** | | | | | |
| clima, inclusiv emisiile gazelor cu efect de seră și celor care afectează stratul de ozon | | 0 |  |  | |
| calitatea aerului | | 0 |  |  | |
| calitatea și cantitatea apei și resurselor acvatice, inclusiv a apei potabile și de alt gen | | 0 |  |  | |
| biodiversitatea | | 0 |  |  | |
| flora | | 0 |  |  | |
| fauna | | 0 |  |  | |
| peisajele naturale | | 0 |  |  | |
| starea și resursele solului | | 0 |  |  | |
| producerea și reciclarea deșeurilor | | +1 |  |  | |
| utilizarea eficientă a resurselor regenerabile și neregenerabile | | 0 |  |  | |
| consumul și producția durabilă | | +1 |  |  | |
| intensitatea energetică | | 0 |  |  | |
| eficiența și performanța energetică | | 0 |  |  | |
| bunăstarea animalelor | | 0 |  |  | |
| riscuri majore pentru mediu (incendii, explozii, accidente etc.) | | 0 |  |  | |
| utilizarea terenurilor | | 0 |  |  | |
| alte aspecte de mediu | | 0 |  |  | |
| *Tabelul se completează cu note de la -3 la +3, în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea „a nu face nimic”, în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit. b1) și, după caz, b2), privind analiza impacturilor opțiunilor.* | | | | | |
| **Anexe** | | | | | |
| - | | | | | |